TANCUJÚCA S VETROM 2

Autor

Vydavateľ

Licencia

Vydanie

Autor obálky

Diana Čechovičová

Greenie knižnica

CC-BY-NC-ND

Prvé (2021)

Diana Čechovičová

O knihe

Druhá zbierka básní Tancujúca s vetrom 2 je voľným pokračovaním odkrývania jej vnútra.

Ako sama hovorí, v živote prídu rôzne situácie, silný vietor a je len na nás, či sa necháme zlomiť, alebo sa naučíme s vetrom tancovať…

Obsah

TANCUJÚCA S VETROM 1

O knihe 2

Obsah 3

Piaty element 4

Všetko plynie 5

Fénix 6

Odpustenie 7

Vyzutý z reality 8

Motivačná 9

Vnútorný Oskar 10

Bezbranná 11

Stretnutia 12

InDiánka Dianka 13

Tuláci 14

Jesenná 15

Obraz života 16

Sama bosá 17

Pre Teba 18

Pierka vo vlasoch 19

Vďačná 20

Život je kolotoč 21

Fénix

Na konci našich dní

S posledným úsmevom

Vezmi tvár do dlaní

Nikdy nezabudni

Celý život kráčame

A cesta je cieľ náš

Kúsky seba rozdávame

Kým nevyprší čas

Vstávame stále z popola

Ako Fénix slobodný

Každý deň, dookola

Sme mu veľmi podobní…

Učíme sa na chybách

Silnejší sme stále

A zabíjame strach

S úsmevom na perách…

Na konci našich dní

Kým nevyprší čas

Prosím nezabudni

Že prví sú poslední

Piaty element

Máš v očiach ukryté more

Z ktorého sála oheň

Veje vietor zmeny

A v jeho strede je púšť

Si tajomný

Piaty element

S jamkou v líci

Kráčajúci po ulici

Pozdravíš ma úsmevom

Ktorý sa nedá zabudnúť

Všetko plynie

Kedysi si bojoval

S riekou

Lámal veslá

Skúšajúc zmeniť jej smer

Dnes plávaš

Pokojne

Odovzdal si sa jej

Celý

A počúvaš vlny

Vždy jej ver!

Všetko plynie...

Dôvera už nezahynie...

Odpustenie

Ľahká ako pierko

Letím hore

Nový deň tancuje na obzore

Modré oči už sú chladné

Zabudla som ako sa usmievali

Niekedy je všetko málo

Ľahká ako pierko

Letím hore

Odpúšťam Ti

Sklamanie už vyprchalo...

Vyzutý z reality

Kráčam mestom

Zaliatym júnovými lúčmi

Známe i neznáme tváre

Zdravia ma úsmevom

V strede promenády

Ticho na lavičke

Leží muž

Jeho domovom sú ulice

Prešiel hladný míľ tisíce

Pod strapatými vlasmi

Unavené oči

Nepýta nič

Len kúsok spánku

Topánky zložené má vedľa seba

Tak, ako sa patrí

Vyzul sa z reality…

Motivačná

Mesiac je odrazom Slnka

Čo vidíš v iných to si Ty

Ak blúdiš tmou

Nikdy nebudeš lúčmi zaliaty

Nepreklínaj tmu a zažni

Šťastiu pomôcť treba

Kľúče do raja vo vrecku máš

Tancuj, aj keď voda padá z neba

Krajší si, keď sa usmievaš!

Vnútorný Oskar

Cez zamračených ľudí

Slnko svieti

Keď sa stratíš

Smer napovie ti

Žiari z tvojho vnútra

Preto nemusíš búrky sa už báť

Ak bude ti chladno

Nájdeš ho vo svojich útrobách

Je to láska, svetlo, úsmev na tvári

Rozdávaj ho zadarmo

Od leta až do jari!

Bezbranná

Usmial si sa

A skladám všetky zbrane

Brnenie je dolu

Mám len holé srdce, dlane…

Chytíš ma za ruku

Objatím povieš všetko

Budeš do rána?

Pri Tebe som

Sama sebou

Nežná a bezbranná…

Stretnutia

Stretnutia v živote

Nie sú vždy náhodné

Slepí sme v samote

A srdce rozhodne

Tak rozsvieť svetlo v nás

Tmu pošli preč

Nech zastaví sa čas

Stratíme reč

Stretnutia ľudí dvoch

Mnohému naučia

Je to osud alebo Boh?

Otvorme náručia!

Tak rozsvieť svetlo v nás

Tmu pošli preč

Nech zastaví sa čas

Stratíme reč

InDiánka Dianka

Robím chyby a k dokonalosti mám ďaleko

Neuvidíš ma však v sebaľútostivých nárekoch

Idem svojou cestou, nie prikázanou trasou

A svet ma každý deň ohuruje krásou

Ľuďom okolo dávam kúsok seba

Radosť, objatie, pomoc ak je treba

Či žijem správne? Netuším…

Vždy však mám úsmev na duši!

Tuláci

Túlame sa nocou

Občas stratení

Túlame sa do rána

Hlava v oblakoch

a nohy na zemi

Naše stopy v piesku

Sú melódiou cesty

Možno nie je dôležitý cieľ

Ale to, že nájdeme sami seba

Každým objatím

Dotýkame sa neba...

Jesenná

Vietor je chladnejší

O to hrejivejšie treba objatia

Nech vytratia

Sa hmlisté rána z nás

Listy ladia s lúčmi Oskara

Tancujú

Robia saltá a radujú

Sa so mnou keď cez ne prechádzam

Vietor je chladnejší

Melódia jesenná

Všetko sa mení...

Ja s úsmevom - nemenná!

Obraz života

Maľujem každý deň obraz života

V ktorom je láska, neha, radosť

Občas samota

Život, keď uzná za vhodné

Kúpi mi ďalšie plátno za drobné

A tak znova začínam

Maľujem obrazy každý deň

Šancu im dám

Nech ani jeden z nich v galérii nevisí sám

Sama bosá

Unavená z cesty

Vyzula som topánky, ktoré tlačili

Nohy na stole, sama

Oddychujem

Zisťujem, kto kráčal so mnou

A kto bol len tlačiacou topánkou

Niekedy je lepšie ísť sám

Ako s davom zlým smerom

Myšlienky zostali,

Tie dobré zaznačím perom

Unavená z cesty

Vyzula som topánky, ktoré klamali

Nohy na stole, hodín je dvanásť

Po oddychu čaká ma cesta ďalej

Odteraz len čistého vína nalej!

Pôjdem bosá,

Sama,

Kto chce, nájde ma v mojich stopách!

Pre Teba

Čítal si si moje básne

Smial sa, dokonca i očami

Miloval si ma.. Miloval?

Vedia len hviezdy nad nami

Keď bolo treba, ušiel si preč

Stratil si záujem

Stratil si reč

Dnes je všetko iné, chladné

Asi to tak musí byť

Loď našej lásky už je na dne

A ja ju nechcem vynoriť!

Pierka vo vlasoch

A potom, po všetkých búrkach

Vyšlo Slnko

Pozbierala som popadané pierka

Zaplietla ich do vlasov

Nadýchla sa jesenného rána

A potom, po všetkých búrkach

Zjavila sa dúha

Už nie som taká, ako predtým

Som lepšia, druhá!

Vďačná

Vďačná som za všetky kroky

Ktoré doviedli ma až sem

Hlava v oblakoch, dole pevná zem

Vďačná som za všetky roky

Plné spomienok krásnych

Smiechu aj sĺz, mne tak vlastných

Vďačná som za všetkých ľudí

Ktorí rozžiarili môj deň

Každým objatím, plnili mi sen

Vďačná som aj za chleba

Tancujúca s vetrom, usmiata,

A viac mi netreba!

Život je kolotoč

Ticho lieči, ticho pomôže

ja proti tichu nič nezmôžem

A tak s láskou dávnou hľadám slová

ako včera, tak dnes znova

Kde sme boli, ideme správnym smerom?

Myšlienky strapaté zapíšeme perom

Po daždi vyjde dúha

po starej láske príde druhá

Život je kolotoč, jazdu si užijem

pohár rozkoše vždy celý vypijem

Ticho lieči, ticho pomôže

ja proti tichu nič nezmôžem

Zatiaľ dýcham, pijem,

Pre Teba odkaz mám - Carpe Diem!

Table of Contents

TANCUJÚCA S VETROM 1

O knihe 2

Obsah 3

Piaty element 4

Všetko plynie 5

Fénix 6

Odpustenie 7

Vyzutý z reality 8

Motivačná 9

Vnútorný Oskar 10

Bezbranná 11

Stretnutia 12

InDiánka Dianka 13

Tuláci 14

Jesenná 15

Obraz života 16

Sama bosá 17

Pre Teba 18

Pierka vo vlasoch 19

Vďačná 20

Život je kolotoč 21